Държавен вестник, бр. 82, 2015 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  82
(4) За ядрен материал, попадащ извън ка-
тегориите по приложение № 1, се прилагат 
изискванията за физическа защита на радиоак-
тивни вещества, определени в глава четвърта.
Чл. 26. (1) Системата за физическа защи-
та на ядреното съоръжение трябва да бъде 
цялостна и ефективна както срещу саботаж, 
така и срещу противозаконно отнемане.
(2) Компютърно базираните системи, из-
ползвани за физическа защита, ядрена безо-
пасност, отчет и контрол на ядрения материал, 
трябва да бъдат защитени от компрометиране 
(т.е. кибератака, манипулация или фалшифи-
кация) в съответствие с проектната заплаха.
(3) Лицензиантите организират дейностите 
по физическата защита, ядрената безопасност, 
радиационната защита, контрол и отчет на 
ядрения материал и аварийното планиране и 
готовност по такъв начин, че да бъдат избег-
нати възможните противоречия между тях.
Раздел II
Физическа защита на ядрен материал от 
категории I, II и III
Чл. 27. При осигуряване на физическата 
защита на ядрен материал от категории I, 
II и III освен изискванията по раздел I се 
прилагат и следните изисквания: 
1. ядреният материал се използва и съхра-
нява в защитена зона;
2. системата за физическа защита осигу-
рява откриване на неразрешено проникване 
и подходящо реагиране;
3. създадени са и се прилагат процедури за 
предаване и приемане на ядрения материал 
между отговорните за него лица; 
4. техническите средства за контрол на 
достъпа, като ключове и електронни спи-
съци за достъп, трябва да сa защитени от 
компрометиране, например манипулация или 
фалшификация;
5. при превоз на ядрен материал в рамките 
на защитената зона се прилагат допълнител-
ни мерки за физическа защита с отчитане 
на възможността за наличие на вътрешни 
нарушители;
6. лицензиантите и титулярите на разре-
шения са длъжни да осигурят запознаването 
на силите за реагиране със съоръжението и 
с местоположението на ядрения материал, 
както и да осигурят адекватни познания за 
радиационната защита и ядрената безопасност, 
за да се гарантира, че те са напълно подгот-
вени да извършат необходимите действия при 
реагиране;
7. в защитената зона не се допускат лица, 
намиращи се под въздействие на алкохол, 
наркотици или други упойващи вещества;
8. за осигуряване изпълнението на изисква-
нето по т. 7 лицензиантът може да извършва 
проверки само с технически средства, разре-
шени от закона.
Раздел III
Физическа защита на ядрен материал кате-
гории I и II
Чл. 28. При осигуряване на физическата 
защита на ядрен материал от категории I и 
II освен изискванията по раздели I и II се 
прилагат и изискванията на този раздел. 
Чл. 29. По отношение на защитената зона, 
в която се намира ядреният материал, се 
прилагат следните изисквания:
1. защитената зона може да бъде разполо-
жена в зона с контролиран достъп;
2. периметърът на защитената зона трябва 
да бъде снабден с физическа бариера и със 
система за откриване и оценка на опити за 
неразрешено проникване;
3. функциите по откриване и забавяне тряб-
ва да бъдат комбинирани по такъв начин, че 
да осигуряват достатъчно време за реагиране 
при всички възможни условия, включително 
по време на авария;
4. броят на входовете за достъп до защите-
ната зона трябва да бъде сведен до минимум; 
всички входове за достъп трябва да бъдат 
подходящо защитени и оборудвани с аларми;
5. достъпът на превозни средства в защи-
тената зона трябва да бъде минимизиран и 
по възможност ограничен само до превозни 
средства – собственост на лицензианта;
6. забранява се достъпът на лични превозни 
средства в защитената зона; 
7. при влизане в защитената зона всички 
превозни средства, лица и контейнери задъл-
жително се претърсват с технически средства 
за откриване на оръжия, метални предмети, 
експлозиви и други забранени или опасни 
вещества и предмети;
8. при излизане от защитената зона всички 
превозни средства, лица и контейнери задъл-
жително се претърсват с технически средства 
за откриване на ядрен материал с цел пре-
дотвратяване на противозаконно отнемане;
9. при претърсването по т. 7 и 8 лицен-
зиантът може да използва само технически 
средства, разрешени от закона.
Чл. 30. По отношение на контрола на дос-
тъпа до защитената зона се прилагат следните 
изисквания:
1. право на достъп без придружител до за-
щитената зона имат само лица, притежаващи 
необходимото разрешение съгласно чл. 116, 
ал. 3 ЗБИЯЕ;
2. броят на лицата, имащи право на достъп 
до защитената зона, трябва да бъде минимално 
необходимият;
3. лица, които не притежават разрешение по 
т. 1, трябва да бъдат постоянно придружавани 
от лица, които притежават такова разрешение;
4. самоличността на лицата, които влизат 
в защитената зона, трябва да бъде установена 
и проверена;